Katie se beginsels kan opgesom word as: Oordeel jou naaste, skryf dit neer, vra vier vrae en keer dit om. Die vier vrae  Is dit waar? Kan ek seker wees dat dit waar is? Watter voordele is daar vir my in om dit te glo? en Wat sal ek wees as ek dit nie meer glo nie?  help jou om te sien dat wanneer jy iemand anders veroordeel, die hele kwessie eintlik oor jouself gaan. Wanneer jy die probleem ge�ien het, kan jy dit in jouself hanteer  dws omkeer. Die probleme wat in jou kop ontstaan, los jy op juis deur jou kop te gebruik, sodat dit vir jou moontlik word om weer ten volle in jou liggaam teenwoordig te wees.
Ek voel nog steeds die effek van hierdie verlossing, asof n verfrissende briesie deur my gewaai het, maar ook asof ek die briesie is. Die geestelike leier Jean Klein het van sy spirituele ontwaking gepraat asof dit n soort fisieke klik in sy liggaam was, asof alles meteens in die regte posisie geval het. In my geval het die knaende pyne in my nek en spanning in my skouers verdwyn en vir die eerste keer in my lewe het ek liggaamlik los en onselfbewus gevoel. Ek is bloot teenwoordig in die hier en nou, en, om Byron Katie se woorde te parafraseer, my liggaam probeer nie om verder as sy evolusie te wees nie.